שֵׂכֶל מְצַיֵּר



	
	שֵׂכֶל מְצַיֵּר
	




שֵׂכֶל מְצַיֵּר יוֹם אֲשֶׁר צִיַּרְתָּ

בַּת-גֵּרְשֹׁם כָּל הַיְקוּם הִכְלַמְתָּ

יַעַן בְּגִשְׁמָהּ כָּל גְּנוּת הִשְׁלַמְתָּ

כִּי בָא חֲלוֹם הַבּוּז וְאַתְּ פָּתַרְתָּ







אוּלַי לְקַבֵּץ כָּל גְּנוּת נָדַרְתָּ

אוֹ לַעֲשׂוֹת יַנְשׁוּף וְקוֹף יָזַמְתָּ

מָה הַחֲלוֹם הַזֶּה אֲשֶׁר חָלַמְתָּ

אִם רוּחֲךָ סָרָה וְאִם שָׁכַרְתָּ





הַגֵּד כְּרוּב מִמְשַׁח הֲאִם הַשֶּׂרֶד

אוֹ הַמְּחוּגָה מִמְּךָ גֻנָּבוּ

וַתַּעֲשֶׂה בַּת-גֵּרְשֹׁם בָּרַחַת





אוֹ פָעֲלוּ בָהּ כּוֹכְבֵי רוֹם מֶרֶד

סַרְטָן וְעַקְרָב אִם אֲזַי נִצָּבוּ

בִּזְנַב תְּלִי בַּמַּעֲלָה צֹמָחַת?









את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/36679